Бекітемін
«Атырау облысы Дене шынықтыру, спорт және туризм басқармасының «Visit Atyrau» туристік ақпараттық орталығы» коммуналдық мемлекеттік мекемесінің директоры 
__________________К.Махсутов
«___» _________________2026 ж.
Атырау облысы бойынша туристік-этнографиялық және ақпараттық-зерттеу экспедициясын ұйымдастыру және өткізу қызметтерін көрсетуге 
ТЕХНИКАЛЫҚ ЕРЕКШЕЛІК
	Мақсаты:
	Атырау облысының тарихи, мәдени және туристік нысандардың әлеуетін кешенді зерттеу, жаңа туристік бағыттарды қалыптастыру, өңірлік гидтер мен туроператорлардың біліктілігін арттыру және өңірдің туристік брендингін ілгерілету.

	Өткізілетін орны: 
	Атырау облысы (Атырау қаласы, Жылыой, Индер, Исатай, Құрманғазы, Қызылқоға, Мақат, Махамбет аудандары)

	Өткізілетін күні: 
	Шарт күшіне енген күннен кейін 15 күнтізбелік күн ішінде

	Іс-шараның форматы мен ұзақтығы:
	· Кестесі: Күн ара аралау, жалпы ұзақтығы 15 күн (Тапсырыс берушімен келісім бойынша)
· 1 ауданға — 1 толық күн арналады, жалпы аудан саны: 8 (Атырау қаласы, Жылыой, Индер, Исатай, Құрманғазы, Қызылқоға, Мақат, Махамбет аудандары).

	Қатысушылар құрамы
	22 адамға дейін (Ұйымдастырушылар, Атырау өңірінің сертификатталған туроператорлары, сертификатталған гид-экскурсоводтар, медиа-топ).

	Қойылатын талаптар
	Тапсырыс берушімен келісім шартқа қол қойылған күннен кейін, екі күнтізбелік күн ішінде әр аудан бойынша табиғи, мәдени, тарихи нысандар мен туристік орындарды аралау бағдарламасы, маршруты жасақталып Тапсырыс берушіге келісімге ұсынылуы тиіс; 
Жоспар, бағдарлама, маршрут Тапсырыс берушімен міндетті түрде келісу қажет. Қызмет көрсету кестесін дайындау кезінде қызмет түрлерін, оларды іске асырудың нақты мерзімдерін, сондай ақ жауапты тұлғаларды көрсету;
Кездесу: Өнім беруші әр ауданға барғанда аудан әкімдігі, мәдениет және туризм саласына жауапты бөлімдері, жергілікті танымал тарихшылар, өлкетанушылар, музей мамандарымен кемінде 1 сағаттық сапалы кездесу ұйымдастыруға міндетті.(Тапсырыс берушінің келісімі бойынша)
Трансфер: Мемлекеттік техникалық байқаудан өткен, қиын жол талаптарына сай өту мүмкіндігі бар жүргізушілерімен көлік құралдары  (жайлы орындықтары, кондиционері, жылыту жүйесі, жүк салғышы бар)  ұсынылуы қажет, көлік құралдар саны Тапсырыс беруші өтінімі бойынша. Жүргізушінің ұзақ қашықтыққа жүру тәжірибесі болуы және сапар алды медициналық тексерістен өтуі тиіс. Трансферлер барлық 7 аудандық және 1 қалалық сапар күндері қатысушыларды толық тасымалдауды қамтамасыз етеді. Барлық жанар-жағармай және жүргізуші шығындары Өнім беруші есебінен.
Қауіпсіздік: Көлік құралын тіркеу куәлігі (техпаспорт) және қолданыстағы диагностикалық карта (техбайқау); тиісті санатты жүргізуші куәлігі; міндетті сақтандыру полистері; алғашқы медициналық көмек қобдишасы және өртсөндіргіштің болуы керек.
Маршрут: Атырау қаласы — әрбір ауданды толықтай тоқтаусыз аралау — Атырау қаласы.  Әр аудан ішіндегі (елді мекендерін қоса алғанда) барлық тарихи, мәдени, киелі және туристік нысандарды (Тапсырыс берушінің келісімімен) күні бойы толық аралап шығуды қамтиды. Әр аудан бойынша табиғи, мәдени, тарихи нысандар мен туристік орындарды аралау маршруты жасақталып, келісім шартқа қол қойылған күннен кейін, екі күнтізбелік күн ішінде Тапсырыс берушіге келісімге ұсынылуы тиіс.
Тамақтану (мәзір Тапсырыс берушімен келісілуі тиіс):
· Барлық 7 аудандық сапар күндері қатысушыларға (22 адам) 3 мезгіл сапалы тамақтану ұйымдастырылуы тиіс:
· Таңғы ас: Дайын бокс түрінде жол бойында.
· Түскі ас және кешкі ас: Барған аудандағы арнайы қоғамдық тамақтану орнында (ыстық тамақ, салат, сусындар). (Тапсырыс берушінің келісімі бойынша)
· Сапар бойы қатысушыларға 0,5л бөтелкедегі ауыз су (адам басына күніне кемінде 1.5 литр) қамтамасыз етілуі тиіс.

Фото және бейне түсірілім:
· Кәсіби фотограф пен видеографтың қатысуын қамтамасыз ету.
· Фоторепортаж: Кемінде әр ауданннан кемінде 200 дана кәсіби өңделген жоғары сапалы фотосуреттер, оның ішінде әр туристік нысаннан кемінде 10 дана кәсіби өңделген жоғары сапалы фотосуреттер.(жалпы 1600 дана)
· Видеоматериалдар:
· Өткізілген экспедиция бойынша қорытынды видеоролик (кемінде 3 минуттық, 4K форматында).
· Әлеуметтік желілерге арналған (Instagram Reels / TikTok) әр ауданнан ұзақтығы кемінде 1 минуттан 1 қысқаша динамикалық ролик (жалпы 8 дана). 

	Есептілік
	Өнім беруші Тапсырыс берушіге мемлекеттік және орыс тілдерінде көрсетілген қызметтер туралы есепті тігілген, нөмірленген және мөрімен бекітілген түрде 2 дана ұсынады. Сондай-ақ, есеп іс-шара өткізілгеннен кейін 3 күн ішінде тасымалдаушыға (жесткий диск, флешка) электронды түрде ұсынылады; 
Атқарылған жұмыс туралы есепті қарау нәтижелері бойынша Тапсырыс беруші жоюға жататын нақты ескертулерді көрсете отырып, Өнім берушіні ресми хабардар ету арқылы 3 жұмыс күні ішінде тиісті есепті пысықтауға қайтаруға құқылы. Өнім беруші  хабарламаны алған сәттен бастап 2 күн ішінде бар ескертулерді жоюға міндетті;
Өнім беруші Тапсырыс берушіге шара аяқталған соң толық бастапқы және өңделген сандық фото-бейне архив (USB-флешкада немесе бұлтты дискіде) тапсырылуы тиіс.(Тапсырыс берушінің келісімі бойынша)
Көрсетілген қызмет актісіне есеп пен фото-бейне материалдар ұсынылғаннан кейін қол қойылады.




